CELEX: 62016TN0689
Language: et
Date: 2016-09-24 00:00:00
Title: Kohtuasi T-689/16: 24. septembril 2016 esitatud hagi – PL versus komisjon

28.11.2016   
            
            
               ET
            
            
               Euroopa Liidu Teataja
            
            
               C 441/25
            
         
      24. septembril 2016 esitatud hagi – PL versus komisjon
      (Kohtuasi T-689/16)
      (2016/C 441/29)
      Kohtumenetluse keel: prantsuse
      
         Pooled
      
      
         Hageja: PL (Brüssel, Belgia) (esindajad: advokaadid J.-N. Louis ja N. de Montigny)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada üksuse DG HR.B4 „Karjäärijuhtimine ja tulemuslikkus“ juhataja 22. detsembri 2015. aasta kinnitav otsus mitte täita Avaliku Teenistuse Kohtu 15. aprilli 2015. aasta otsust, võttes vastu otsuse, mida on juba kohaldatud kolm aastat, viia hageja teenistuse huvides üle Euroopa Liidu delegatsioonist Jordani Läänekaldal ja Gaza sektoris (Ida-Jeruusalemm) liikuvuse ja transpordi peadirektoraati (MOVE) Brüsselis tagasiulatuvalt alates 1. jaanuarist 2013;
               
            
                  —
               
               
                  tühistada vaikimisi tehtud 20. augusti 2015. aasta otsus hageja sellise taotluse rahuldamata jätmise kohta, millega ta palus, et teda informeeritaks tema nõustaja kaudu meetmetest, mida komisjon on võtnud Avaliku Teenistuse Kohtu 15. aprilli 2015. aasta otsuse täitmiseks kohtuasjas F-96/13;
               
            
                  —
               
               
                  mõista komisjonilt hageja kasuks välja 250 000 eurot tekitatud varalise ja mittevaralise kahju eest;
               
            
                  —
               
               
                  mõista kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et on rikutud ELTL artiklit 266, kuna vaidlustatud kohtuotsused ei järgi Avaliku Teenistuse Kohtu 15. aprilli 2015. aasta otsuse kohtuasjas F-96/13 resolutsiooni seoses põhjendustega, mis on vajalik tugi selles mõttes, et need põhjendused on hädavajalikud selle kindlaksmääramiseks, mida täpselt resolutsioonis otsustati.
                  
                              —
                           
                           
                              Hageja leiab, et ELTL artikkel 266 paneb komisjonile kohustuse vältida seda, et igasugune akt, mis asendab vaidlustatud akti, sisaldaks samu rikkumisi kui need, mis tehti kindlaks tühistavas kohtuotsuses, millega on käesoleval juhul tegemist.
                           
                        
            
                  2.
               
               
                  Teine väide, et menetlust on kuritarvitatud nii, et vaidlustatud otsuste puhul ei ole tegemist Avaliku Teenistuse Kohtu tühistava kohtuotsuse heauskse ja lojaalse nõuetekohase täitmisega ning need on vastu võetud üksnes selleks, et näiliselt muuta õiguspäraseks otsus, mis küll tühistati, kuid mida on juba kohaldatud rohkem kui kolm aastat.
               
            
                  3.
               
               
                  Kolmas väide, et on rikutud ametnike personalieeskirjade artiklit 22a.